**ОБЛАСТНА ДИРЕКЦИЯ „ЗЕМЕДЕЛИЕ“ ТЪРГОВИЩЕ**

**С П И С Ъ К**

**на административните услуги, предоставяни от общински служби по земеделие**

**от името на агенция по геодезия, картография и кадастър**

**за неурбанизираната територия на административна област търговище**

 **с влезли в сила заповеди за одобрена кадастрална карта и кадастрални регистри**

 **Всички землища на територията на област Търговище са с влезли в сила заповеди за одобряване на кадастрална карта и кадастрални регистри**.

 На основание чл. 55 от Закона за кадастъра и имотния регистър (ЗКИР) „ Агенцията по геодезия, картография и кадастър извършва при поискване услуги с данни от кадастралната карта и кадастралните регистри, като предоставя официални документи и справки в електронна форма и/или в писмен и графичен вид”.

Съгласно чл. 55, ал. 7 от ЗКИР „ Общинските служби по земеделие подпомагат СГКК извън административните центрове на областите при административното обслужване на потребителите на кадастрална информация за земеделски и горски територии с одобрени КК и КР, като:

1. Приемат и обработват заявления за извършване на административни услуги и предоставят на заявителите изработените от службите по геодезия, картография и кадастър официални документи - скици, схеми, скици-проекти, извлечения от кадастралната карта и/или от кадастралните регистри, удостоверения и копия от данни и материали;

2. Издават на хартиен носител официални документи - скици, схеми, скици-проекти, извлечения от кадастралната карта и/или от кадастралните регистри, удостоверения и копия от данни и материали, получени в електронен вид чрез отдалечен достъп до информационната система на кадастъра, и ги предоставят на заявителите.

Посочените дейности се извършват от оправомощени със заповед на изпълнителният директор на Агенцията по геодезия, картография и кадастър служители на общинските служби по земеделие, определени от министъра на земеделието, храните и горите.

 **Административно обслужване от ОСЗ с кадастрална информация се извършва съгласно:** **Наредба № РД-02-20-4 от 11 октомври 2016 г. за предоставяне на услуги от кадастралната карта и кадастралните регистри.**

 Съгласно чл. 27. (1) Общинските служби по земеделие подпомагат службите по геодезия, картография и кадастър при административното обслужване с кадастрална информация за земеделски и горски територии с одобрени кадастрална карта и кадастрални регистри.

 (2) Общинските служби по земеделие с изключение на тези, които се намират в административните центрове на областите, подпомагат службите по геодезия, картография и кадастър при административното обслужване с кадастрална информация за територията на административната област, в която попадат. В населените места - административни центрове на областите, административното обслужване се извършва от службите по геодезия, картография и кадастър.

 Чл. 28. За подпомагане на службите по ГКК при административното обслужване с кадастрална информация по чл. 27, ал. 1 ОСЗ извършват следните услуги:

|  |  |  |  |  |
| --- | --- | --- | --- | --- |
| **№ по ред** | **Уникален идентификатор съгласно Регистъра на услугите** | **Наименование на административната услуга** | **Нормативно основание** | **Срок за предоставяне на услугата** |
| 1 | 1683 | Издаване на скица на поземлен имот в неурбанизирана територия | Закон за кадастъра и имотния регистър - чл. 49б; чл. 55, ал. 1 - 5 | 7 работни дни обикновена услуга 3 работни дни бърза услуга |
| 2 | 2690 | Издаване на скица на сграда | Закон за кадастъра и имотния регистър - чл. 49б, чл.55, ал.1 и ал. 2 | 7 работни дни обикновена услуга 3 работни дни бърза услуга |
| 3 | 1449 | Издаване на схема на самостоятелен обект | Закон за кадастъра и имотния регистър - чл. 49б; чл. 55, ал. 1 - 5 | 7 работни дни обикновена услуга 3 работни дни бърза услуга |
| 4 | 589 | Издаване на удостоверение за наличие или липса на данни | Закон за кадастъра и имотния регистър - чл. 49б; чл. 55, ал. 1 - 5 | 7 работни дни обикновена услуга 3 работни дни бърза услуга |

 **ПОДРОБНО ОПИСАНИЕ НА ПРЕДОСТАВЯНИТЕ АДМИНИСТРАТИВНИ УСЛУГИ, ВКЛ. ИЗИСКВАНИЯ, ИНСТРУКЦИИ, СРОКОВЕ, КАКТО И ОБРАЗЦИТЕ КЪМ ТЯХ МОЖЕТЕ ДА НАМЕРИТЕ НА ИНТЕРНЕТ СТРАНИЦАТА НА ИНТЕГРИРАНАТА ИНФОРМАЦИОННА СИСТЕМА НА ДЪРЖАВНАТА АДМИНИСТРАЦИЯ /ИИСДА/.**